b'\n_START_ARTICLE_\nAndr\xc3\xa9 Morel\n_START_SECTION_\n\xc5\xbdivljenjepis\n_START_PARAGRAPH_\nAndr\xc3\xa9 Morel se je rodil leta 1884. Na dirkah za Veliko nagrado je debitiral v sezoni 1922, ko je na manj\xc5\xa1i dirki Bol d\xc2\xb4Or z dirkalnikom Amilcar zmagal. Po ve\xc4\x8d odstopih je na dirki za Veliko nagrado San Sebasti\xc3\xa1na v sezoni 1924 z dirkalnikom Delage 2LCV osvojil tretje mesto v tovarni\xc5\xa1kem mo\xc5\xa1tvu Automobiles Delage. Prav na dirki za Veliko nagrado San Sebasti\xc3\xa1na v naslednji sezoni 1925 je dosegel svojo drugo zmago, \xc5\xa1e vedno v mo\xc5\xa1tvu Automobiles Delage, ki je na dirki zasedlo kar prva \xc5\xa1tiri mesta. V sezoni 1926 mu je uspelo zmagati na dirki za Veliko nagrado Vetturetta, v sezoni 1927 pa je dosegel drugo mesto na dirki za Veliko nagrado Provanse, kjer ga je premagal le znameniti Louis Chiron, tretje mesto na pomembni dirki za Veliko nagrado Francije in drugo mesto na manj\xc5\xa1i dirki JCC 200 miles. Po desetih letih brez vidnej\xc5\xa1ega rezultata je v sezoni 1938 opozoril nase na dveh vzdr\xc5\xbeljivostnih dirkah, na dirki za 24 ur Le Mansa je bil skupaj s Jeanom Prenantom tretji, nato pa je na dirki za 12 ur Pariza zmagal skupaj s Ren\xc3\xa9jem Le Begu\xc3\xa9jem. Po dirki za 24 ur Le Mansa 1939, na kateri je odstopil, se je upokojil kot dirka\xc4\x8d. Umrl je leta 1961.'